William Francis Hillebrand

William Francis Hillebrand (12 Disember 1853 – 7 Februari 1925) ialah seorang ahli kimia Amerika.

Biografi
Beliau adalah anak kepada ahli botani terkemuka, William Hillebrand. Beliau menuntut ilmu di Universiti Cornell dan kemudiannya di Universiti Heidelberg di Jerman di mana beliau menerima Ph.D. pada 1875. Beliau kemudiannya bekerja dengan Robert Bunsen selama dua semester. Kajiannya terhadap logam serium yang beliau dan Thomas Norton pertama kali peroleh pada 1872, memulakan karier akademiknya.

Beliau mengkaji kimia organik selama tiga semester dengan Wilhelm Rudolph Fittig di Universiti Strasbourg, tetapi bertukar ke bidang geokimia dan kaji logam dengan mengaji di Akademi Perlombongan Freiberg. Setelah pulang ke Amerika Syarikat pada 1878, beliau membuka pejabat cerakin (assay office) di Leadville, Colorado pada 1879, dan kemudiannya bekerja sebagai ahli kimia dengan Tinjauan Geologi Amerika Syarikat pada 1880. Pada tahun tersebut, beliau dihantar ke Denver untuk menubuhkan makmal kimia untuk Bahagian Pergunungan Rocky Tinjauan tersebut. Beliau menguruskan makmal ini selama lima tahun, dan kemudiannya dipindahkan ke makmal utama di Washington. Beliau bertukar ke Biro Standard Kebangsaan pada 1909 di mana beliau berkhidmat sebagai ahli kimia utama.

Beliau merupakan profesor kimia am dan fizik di Kolej Farmasi Kebangsaan, dari 1892 hingga 1910; presiden Persatuan Kimia Amerika pada 1906; dan pada 1908 beliau menjadi penyunting Jurnal Kimia Industri dan Kejuruteraan. Beliau adalah penulis beberapa buku dalam subjek kimia.

Anaknya adalah profesor kesusasteraan Inggeris Harold Newcomb Hillebrand (1887–1953).

Kajian terhadap uranium
Dalam satu analisis terhadap uraninit, sejenis mineral yang mengandungi uranium, beliau telah menemui bahawa satu gas telah terbentuk. Melalui kaedah spektroskopi beliau mendapati gas tersebut ialah nitrogen. Beberapa tahun kemudian pada 1895 William Ramsay telah menjalankan eksperimen serupa dengan mineral-mineral yang mengandungi uranium dan melalui kaedah serupa telah menemui bahawa gas tersebut adalah campuran gas argon dan helium yang ketika itu hanya telah ditemui dalam korona bintang-bintang.

Kajian semula oleh Ramsay terhadap sampel Hillebrand menunjukkan bahawa gas daripada uraninit mengandungi jumlah nitrogen yang banyak.

Hasil kerja
 Analyse der Silikat- und Karbonatgesteine. Engelmann, Leipzig edisi Jerman ke-2 oleh Ernst Wilke-Dörfurt, 1910. [http://nbn-resolving.de/urn:nbn:de:hbz:061:2-22323 Edisi digital oleh Universiti dan Perpustakaan Negeri Düsseldorf

Nota

Rujukan
  Frank Wigglesworth Clarke. "william Francis Hillebrand". ''Biographical Memoir of the National Academy of Science.

Kelahiran 1853
Kematian 1925
Orang dari Honolulu, Hawaii
Ahli kimia Jerman
Ahli kimia Amerika Syarikat
Kakitangan Tinjauan Geologi Amerika Syarikat
Alumni Universiti Cornell
Alumni Universiti Heidelberg
Alumni Universiti Strasbourg